text: Betalingstoiletter klar på motorvejen
  18 juli 2016 kl. 17.55
  Fra på mandag åbner det første betalingstoilet ved motorvejen. 
  Fra på mandag skal du have betalingskortet eller mønter op ad lommen, hvis du skal besørge et motorvejstoilet. I hvert fald ved Kolding, hvor det første betalingstoilet ved motorvejen åbner på rastepladsen Hylkedal Vest.
  Ministeren var selv forbi rastepladsen i dag for at se de nye toiletter.
  - Der er jo en undersøgelse, der viser, at folk gerne betaler for ordnede forhold, og man skal ikke glemme at det her, det er vores vindue til turisterne. Mange turister stander jo første gang ved en rasteplads, siger transportminister Hans Christian Schmidt (V) til TV SYD.
  Det nye betalingstoilet kan være det første af flere på vej, efter at transportministeriet tidligere på året tillod betalingstoiletter ved de danske motorveje.
  